Centrinės vokiečių tarmės

Centrinės vokiečių tarmės (, mitteldeutsche Mundarten, Mitteldeutsch) – vokiečių aukštaičių tarmių grupė, kuria kalbama nuo Reino krašto vakaruose iki buvusių rytinių Vokietijos teritorijų.

Centrinės vokiečių tarmės yra skirstomos į du pogrupius – vakarų centrines vokiečių tarmes ir rytų centrines vokiečių tarmes.

Šiomis tarmėmis kalbama regione, kurį nuo šiaurės Vokietijos (vokiečių žemaičių / žemutinės Frankonijos tarmių) skiria Benrato linijos izoglosa, o nuo pietų Vokietijos (aukštutinės vokiečių aukštaičių tarmės) – Maino linija.

Centrinėmis vokiečių tarmėmis kalbama didžiausiuose ir svarbiausiuose Vokietijos miestuose, pavyzdžiui, sostinėje Berlyne, buvusioje Vakarų Vokietijos sostinėje Bonoje, Kelne, Diuseldorfe, Leipcige, Dresdene ir pagrindiniame Vokietijos finansų centre Frankfurte.

Geografinė centrinių vokiečių tarmių teritorija atitinka centrinių aukštikalnių geologinį regioną, besitęsiantį nuo šiaurės Vokietijos žemumos iki pietų Vokietijoje esančių kalvų, ir apima Saro krašto, Reino krašto-Pfalco, Heseno, Tiuringijos ir Saksonijos žemes.

Rytų centrinės vokiečių tarmės yra artimiausios bendrinei vokiečių kalbai lyginant su kitomis vokiečių tarmėmis. Šiuolaikinė bendrinė vokiečių kalba iš tikrųjų išsivystė iš šio regiono žodyno ir rašybos, tačiau kai kurios tarimo ypatybės kilo iš rytų Frankonijos vokiečių kalbos.

Klasifikacija 
 Vakarų centrinės vokiečių tarmės (), priklausančios Frankonijos tarmių grupei:
 Vidurio Frankonijos tarmės ():
 Ripuarų tarmės ()
 Mozelio frankų tarmės ():
 Liuksemburgiečių kalba ()
 Hunsriko kalba ()
 Reino Frankonijos tarmės ():
 Pfalco vokiečių tarmė ()
 Lotaringijos vokiečių tarmė (), kuria kalbama Lotaringijoje
 Heseno tarmės ():
 Šiaurės Heseno tarmė ()
 Vidurio Heseno tarmė ()
 Rytų Heseno tarmė ()
 Pietų Heseno tarmė ()
 Rytų centrinės vokiečių tarmės ():
 Tiuringijos tarmė ()
 Aukštutinės Saksonijos tarmė ()
 Ercgebirgo tarmė ()
 Šiaurės aukštutinės Saksonijos tarmė ()
 Lužitėnų tarmė ()
 Rytų centrinės vokiečių tarmės, vartojamos buvusiose rytinės Vokietijos teritorijose:
 Silezijos vokiečių tarmė (), nykstanti
 Aukštutinė Prūsijos tarmė (), nykstanti

Nuorodos 
 Puslapis „Glottolog“ svetainėje

Šaltiniai 

Vokiečių aukštaičių kalbos ir tarmės
Vokiečių kalba